Seychellpalmen har status som sterkt truet på IUCNs rødliste. Trusler er innhøsting av frøene, branner, utbygging og fremmede arter. Begrenset utbredelse og lang generasjonslengde gjør at arten er sårbar for påvirkninger. Det vokser nå omtrent 70 000 individer på Seychellene. 70 % er unge planter, og 14 % er reproduserende hunnplanter. Det er svært få frøplanter i alderen 2–6 år, noe som viser at innhøstningen av frø er omfattende.